《赋得遗所思诗》
南北朝·刘孝绰

遗簪凋玳瑁，赠绮织鸳鸯。未若华滋树，交枝荡子房。

别前秋已落，别后春更芳。所思不可寄，唯怜盈袖香。

作者简介：（481—539）南朝梁彭城人，本名冉，字孝绰，小字阿士。七岁能文，年十四，代父起草诏诰，号“神童”。梁武帝天监初，起家著作佐郎。后迁尚书水部郎。作诗得武帝嗟赏。累擢秘书丞，廷尉卿。被到洽所劾，免官。位终秘书监。